ພວກຕາລີບານ ໂຈມຕີຄຸກປາກິສຖານ ແລະປ່ອຍນັກໂທດ 300 ກ່ວາຄົນ 
ກຸ່ມ​ຕາ​ລິ​ບານ ອ້າງ​ເອົາ​ຄວາມ​ຮັບຜິດຊອບ ຕໍ່​ການ​ບຸກ​ໂຈມ​ຕີຄຸກ​ດັ່ງກ່າວ ທີ່​ຕັ້ງ​ຢູ່​ເມືອງ Bannu ​ແລະຄຸມ​ຂັງນັກ​ໂທດ​​ເກືອບຮອດ 1,000 ຄົນ
ບັນດາເຈົ້າໜ້າທີ່ໃນພາກຕາເວັນຕົກສຽງເໜືອຂອງປາກີສຖານກ່າວວ່າພວກຫົວຮຸນແຮງ ປະມານ 150 ຄົນ ທີ່ປະກອບອາວຸດ ປືນ ແລະລະເບີດ rpg ໄດ້ບຸກຖະຫລົ່ມຄຸກແຫ່ງນຶ່ງ ແລະປ່ອຍຕົວພວກນັກໂທດ ຫລາຍກວ່າ 380 ຄົນ ບັນດາເຈົ້າໜ້າທີ່ກ່າວວ່າ ຫລາຍໆຄົນທີ່ອອກຈາກຄຸກມາໄດ້ ໃນລະວ່າງການໂຈມຕີໃນ ຕອນເຊົ້າຂອງວັນອາທິດມື້ນີ້ ແມ່ນພວກຫົວຮຸນແຮງ ແລະວ່າ 20 ຄົນໃນນັ້ນ ເປັນພວກ ທີ່ “ອັນຕະລາຍຫລາຍ” ໃນນັ້ນມີຜູ້ນຶ່ງທີ່ເປັນັນກໂທດລໍປະຫານຊີວິດ ໃນຂໍ້ຫາມີສ່ວນພົວພັນໃນການພະຍາຍາມ ລອບສັງຫານທ່ານ Pervez Musharraf ອະດີດປະທານາທິບໍດີ ປາກີສຖານ ກຸ່ມຕາລິບານ ໄດ້ອ້າງເອົາຄວາມຮັບຜິດຊອບຕໍ່ການບຸກໂຈມຕີຄຸກດັ່ງກ່າວ ທີ່ຕັ້ງຢູ່ເມືອງ Bannu ແລະຄຸມຂັງນັກໂທດເກືອບຮອດ 1,000 ຄົນ ເມືອງ Bannua ຕັ້ງຢູ່ບໍລິເວນທາງເຂົ້າປະເທດ Waziristan ເໜືອ ຊຶ່ງຮູ້ກັນດີວ່າເປັນ ເມືອງສູນກາງຂອງພວກຫົວຮຸນແຮງຕາລິບານ ແລະ ອາລຄາອີດາ